	***สิทธิประโยชน์ในการลาของพนักงานจ้าง***
1.  การลาป่วย
1.  พนักงานจ้างตามภารกิจและพนักงานจ้างผู้เชี่ยวชาญพิเศษใน
    1 ปี มีสิทธิลาป่วยปกติได้ไม่เกิน 60 วันทำการ
2.  พนักงานจ้างทั่วไป ใน 1 ปี มีสิทธิลาป่วยได้ไม่เกิน 15 วันทำการ
    จ้าง 9 เดือน ไม่เกิน 8 วัน  จ้าง 6 เดือน ไม่เกิน 6 วัน และจ้าง
    ต่ำกว่า 6 เดือน  ไม่เกิน 4 วัน
3.  ลาป่วยให้ยื่นใบลาในวันแรกที่มาปฏิบัติงาน หากลาป่วยเกิน
    3 วันต้องมีใบรับรองแพทย์
2.  การลากิจส่วนตัว
1.  พนักงานจ้างตามภารกิจและพนักงานจ้างผู้เชี่ยวชาญพิเศษใน
    1 ปี มีสิทธิลากิจได้ไม่เกิน 45 วันทำการ ยกเว้นปีแรกที่เข้า
    ปฏิบัติงานมีสิทธิลาได้ไม่เกิน 15 วันทำการ
2.  ลากิจส่วนตัวให้ยื่นใบลาก่อนล่วงหน้า เมื่อได้รับอนุญาตแล้วจึง
    จะลาได้
3.  พนักงานจ้างทั่วไป ไม่มีสิทธิลากิจส่วนตัว
3.  การลาพักผ่อน
1.  พนักงานจ้างตามภารกิจและพนักงานจ้างผู้เชี่ยวชาญพิเศษโดย
    จะต้องผ่านการประเมินผลการปฏิบัติงานในรอบ 6 เดือนก่อน
2.  พนักงานจ้างทั่วไป ใน 1 ปี มีสิทธิพักผ่อนได้ 10 วันทำการ
    (ไม่สะสมวันลา)
3.  การยื่นใบลาพักผ่อนให้ยื่นล่วงหน้า 3 วัน เมื่อได้รับอนุญาตแล้ว
    จึงลาได้
4.  การลาคลอดบุตร
1.  พนักงานจ้างตามภารกิจและพนักงานจ้างผู้เชี่ยวชาญพิเศษมี
    สิทธิลาคลอดบุตรได้ไม่เกิน 90 วัน โดยได้รับค่าจ้าง
2.  พนักงานจ้างทั่วไปที่ปฏิบัติงานต่อเนื่อง  ใน 1 ปี มีสิทธิพักผ่อน  
     ได้ไม่เกิน 90 วัน โดยจะได้รับค่าจ้างในระหว่างลาไม่เกิน 45 วัน
     เว้นแต่การจ้างในปีแรกถ้าไม่ครบ 7 เดือน ไม่ได้รับค่าจ้างใน
     ระหว่างลา
	5. การลาอุปสมบท
1.  พนักงานจ้างตามภารกิจและพนักงานจ้างผู้เชี่ยวชาญพิเศษ
    มีสิทธิลาอุปสมบทได้ไม่เกิน 120 วัน โดยได้รับค่าจ้างในระหว่าง
    การลา เว้นแต่ในปีแรกที่จ้างไม่ได้ค่าจ้างในระหว่างลา
2.  การยื่นใบลาอุปสมบท ให้ยื่นล่วงหน้าก่อนไม่น้อยกว่า 60 วัน
3.  พนักงานจ้างทั่วไปไม่มีสิทธิลาอุปสมบท
6.  การลาเพื่อตรวจคัดเลือกเข้ารับราชการทหาร เข้ารับการ
     ระดมพล เข้าฝึกวิชาทหารฯ
1.  พนักงานจ้างตามภารกิจและพนักงานจ้างผู้เชี่ยวชาญพิเศษ
    มีสิทธิลาได้ตามระยะเวลาที่เข้าฝึก โดยได้รับค่าจ้างในระหว่างลา
2.  พนักงาจ้างทั่วไป มีสิทธิลาได้โดยได้รับค่าจ้างระหว่างลาไม่เกิน
     30 วัน
3.  พนักงานจ้าง ตามข้อ 1 และข้อ 2 ที่ลาเข้าฝึกฯ และได้รับ   
    เงินเดือนจากกระทรวงกลาโหมจะไม่มีสิทธิได้รับค่าจ้างระหว่างลา
*******************************************

	การลาของพนักงานส่วนตำบล
ได้แบ่งการลาออกเป็น 9 ประเภท คือ
1.  การลาป่วย
2.  การลาคลอดบุตร
3.  การลากิจส่วนตัว
4.  การลาพักผ่อน
5.  การลาอุปสมบทหรือการลาไปประกอบพิธีฮัจย์
6.  การลาเข้ารับการคัดเลือกหรือเข้ารับการเตรียมพล
7.  การลาไปศึกษา ฝึกอบรม ดูงาน หรือปฏิบัติการวิจัย
8.  การลาไปปฏิบัติงานในองค์การระหว่างประเทศ
9.  การลาติดตามคู่สมรส

สิทธิประโยชน์ในการลา
ของพนักงานส่วนตำบล/ลูกจ้างประจำ
1.  การลาป่วย
1.  ลาป่วยซึ่งจำเป็นต้องรักษาเป็นเวลานานไม่คราวเดียวหรือ
    หลายคราวรวมกันไม่เกิน 60 วันทำการ มีสิทธิได้รับเลื่อน
    ขั้นเงินเดือนและค่าจ้างปกติในรอบครึ่งปีหรือ 6 เดือน
2.  ลาป่วย และลากิจ ไม่เกิน 23 วัน มีสิทธิได้รับการเลื่อนขั้น
    เงินเดือนและค่าจ้างปกติในรอบครึ่งปีหรือ 6 เดือน
3.  การลาป่วยตั้งแต่ 3 วันขึ้นไปต้องมีใบรับรองแพทย์
4.  การยื่นใบลาป่วย ให้ยื่นก่อนล่วงหน้า (กรณีที่แพทย์นัด) 
    หรือยื่นในวันแรกที่มาปฏิบัติราชการ
5.  การลาป่วย ให้เสนอต่อผู้บังคับบัญชาตามลำดับชั้นจนถึง
    หัวหน้าส่วนราชการ เป็นผู้อนุญาต 
2.  การลาคลอดบุตร
1.  การลาคลอดบุตรมีสิทธิลาได้ไม่เกิน 90 วัน
2.  การลาคลอดบุตรให้เสนอต่อผู้บังคับบัญชาตามลำดับชั้น
    จนถึงนายกองค์การบริหารส่วนตำบล เป็นผู้อนุญาต      
	
3.  การลากิจส่วนตัว
1.  ลากิจส่วนตัวยื่นล่วงหน้าต่อผู้บังคับบัญชา 3 วัน หรือยื่นวันแรกที่
    ปฏิบัติราชการก็ได้
2.  ลากิจส่วนตัวเพื่อเลี้ยงดูบุตร มีสิทธิลาได้ 45 วัน โดยได้รับเงินเดือน
3.  ลากิจส่วนตัวนับรวมกับลาป่วย ลาได้ไม่เกิน 23 วันในรอบครึ่งปี
     หากลากิจส่วนตัวรวมกับการลากป่วยเกิน 23 วัน ไม่มีสิทธิได้รับ
     การเลื่อนขั้นเงินเดือน
4.  การลาพักผ่อน
1.  สิทธิในการพักผ่อนประจำปี ได้ 10 วันทำการ (ยกเว้นผู้บรรจุเข้า
     รับราชการครั้งแรกที่ยังไม่ผ่านการทดลองราชการ)
2.  ลาพักผ่อนประจำปี 10 วันทำการ หากผู้ใดลาไม่ครบตามจำนวน
     ก็ให้สะสมวันที่ไม่ได้ลารวมเข้ากับปีต่อ ๆ ไป
     ตัวอย่าง  เช่น ปี 2555 ลาไป 2 วัน  เหลือ 8 วัน นำ 8 วันที่เหลือ
     ไปสะสมในปี 2556  รวมกับลาพักผ่อนประจำปี 2556ที่ได้ 10 วัน
     รวมวันลาเท่ากับ 18 วันทำการ
3.  สำหรับผู้รับราชการติดต่อกันมาไม่น้อยกว่า 10 ปี มีสิทธินำวันลา
     พักผ่อนมาสะสมรวมกับวันลาพักผ่อนประจำปีในปีปัจจุบันได้
     ไม่เกิน 10 วันทำการ
4.  ลาพักผ่อนให้ยื่นในลาก่อนล่วงหน้า (3 วัน) เมื่อได้รับอนุญาตจาก
    หัวหน้าส่วนราชการแล้วจึงลาได้
5. การลาอุปสมบท
1.  ลาอุปสมบทให้ยื่นใบลาก่อนล่วงหน้าต่อผู้บังคับบัญชาตามลำดับ
    ชั้น จนถึงนายกองค์การบริหารส่วนตำบล เป็นผู้อนุญาต ไม่น้อย
    กว่า 60 วัน 
2.  สิทธิในการลาอุปสมบท ลาได้ไม่เกิน 120 วัน

	
6.  การลาเพื่อตรวจคัดเลือกหรือเข้ารับการเตรียมพล
1.  เมื่อมีหมายเรียก  ให้รายงานต่อผู้บังคับบัญชาก่อนล่วงหน้า
    ไม่น้อยกว่า 48 ชั่วโมง
2.  เมื่อครบกำหนดการลาไปทหารแล้ว ให้รายงานตัวกลับเข้า
    ปฏิบัติราชการตามปกติภายใน 7 วัน
7.  การลาไปศึกษา ฝึกอบรม ดูงาน หรือปฏิบัติการวิจัย
1.  ลาภายในประเทศ ยื่นใบลาต่อผู้บังคับบัญชาตามลำดับชั้น จนถึง
     นายกองค์การบริหารส่วนตำบลเป็นผู้อนุญาต
2.  ลาไปต่างประเทศ ยื่นใบลาต่อผู้บังคับบัญชาตามลำดับชั้น
    จนถึงผู้ว่าราชการจังหวัดเป็นผู้อนุญาต
8. การลาไปปฏิบัติงานในองค์การระหว่างประเทศ
1.  การลาไปปฏิบัติงานในองค์การระหว่างประเทศ มี 2 ประเภท  
2.  การยื่นใบลาให้ยื่นล่วงหน้าต่อผู้บังคับบัญชาตามลำดับชั้น จนถึง
    ผู้ว่าราชการจังหวัดเป็นผู้อนุญาต เมื่อได้รับอนุญาตแล้ว จึงจะ
    ลาได้
9.  การลาติดตามคู่สมรส
1.  ลาติดตามคู่สมรสมีสิทธิลาได้ 2 ปี แต่ไม่เกิน 4 ปี
2.  การยื่นใบลากรณีลาภายในประเทศให้ยื่นล่วงหน้าต่อผู้บังคับ
     บัญชาตามลำดับจนถึงนายกองค์การบริหารส่วนตำบล กรณี
     ลาไปต่างประเทศยื่นล่วงหน้าต่อผู้บังคับบัญชาตามลำดับชั้นจน
     ถึงผู้ว่าราชการจังหวัด
            ********************************************

